钦定古今图书集成/明伦汇编/宫闱典/第008卷 > 金
## 钦定古今图书集成/明伦汇编/宫闱典/第008卷 > 金

### 熙宗天会十三年即皇帝位九月戊寅尊太祖后纥石烈氏太宗后唐括氏皆为太皇太后

按《金史熙宗本纪》云云。按《钦宪皇后传》：“后纥石烈
氏，天会十三年，尊为太皇太后，宫号庆元。”按《钦仁
皇后传》：“后唐括氏，熙宗即位，与太祖钦宪皇后俱尊
为太皇太后，号明德宫。”

天会十四年正月己巳朔，上朝太皇太后于两宫。丁
丑，太皇太后纥石烈氏崩。二月癸卯，上尊谥曰“钦献
太后”，葬睿陵。

按《金史熙宗本纪》云云按《钦宪皇后传》。“十四年正
月己巳朔。熙宗朝于庆元宫。然后御乾元殿。受群臣
贺。是月丁丑。崩于庆元宫。二月癸卯。祔葬睿陵。”
天会十五年。正月癸亥朔。上朝太皇太后于明德宫
按《金史熙宗本纪》云云。

### 天眷元年正月戊子朔上朝明德宫九月戊戌上又朝明德宫

按《金史熙宗本纪》云云。

### 皇统元年九月戊申上至自燕京朝太皇太后于明德宫

按《金史熙宗本纪》云云。按《钦仁皇后传》。皇统元年。
“上自燕京还京师。朝谒于明德宫。明年。上如天开殿。
皇子生。使使驰报。太皇太后至天开殿。上与皇后亲
迎之。”

皇统三年，“太皇太后唐括氏崩”，上致祭上谥祔，葬“恭
陵。”

按《金史熙宗本纪》：“皇统三年三月丁酉，太皇太后唐
括氏崩。五月癸亥，上致祭太皇太后。七月丙寅，上再
致祭于太皇太后。八月乙巳，谥太皇太后曰钦仁皇
后。戊申，葬恭陵。”

皇统四年正月乙亥，上“祭钦仁皇后，哭尽哀。”

按《金史熙宗本纪》云云。

### 海陵天德二年十月辛未杀太皇太妃萧氏及其子任王隈喝

按《金史海陵本纪》云云。按《崇妃萧氏传》：熙宗时，封
贵妃，天德二年正月封元妃，是月尊封太妃。海陵母
大氏事萧氏甚谨，海陵篡立，尊大氏为皇太后，居永
宁宫，每有宴集，太妃坐上坐，“大氏执妇礼，海陵积不
能平，及杀宗义等，诬太妃以隐恶，杀之，并杀所生子
任王隈喝。”